Iemand vermoor die duiwel!!?? – Bali Drome
Hierdie was defnitief my eerste gedagte op my heel eerste nag in Bali. Ek glo dat daar ñ duiwel is, die Bybel se duiwel. Ek kon net nie glo dat ek hom toe in Bali moes kom raakloop nie, en dit terwyl iemand hom vermoor! Op my kamer se dak.
Menigte gedagtes het deur my gegaan. Hoekom nou? Ek het dit nie raakgelees dat hy doodgemaak word deur iemand hier op aarde nie. En sê nou hy wen??? Gaan hy by my venster probeer inklim…hoe gaan hy lyk…
Defnitief in stukke gekap ter oordeel aan sy gille…
Uit respekte vir hierdie klein lyf met sy enorme stem, bly hy net Die Bali Gecko. Geen vertaling nie, want hy verdien al die respek wat na sy kant toe kom. Toe nie die duiwel homself gewees nie, net ñ verspotte klein geitjie tipe ding wat in menigte gruwelflieks speel. Of optree. Opsing. Wel net sy stem, maar steeds. Noudat ek hom al jare ken; weet hy kruip oral weg en wag vir middernag om los te trek; steeds. Vir die eerste paar minute bevraagteken ek altyd my logiese denke.
Is ek seker. Hoe weet ek die boeke praat die waarheid. Is hierdie nie oë-verblindery, en die monster agter die stem loer van iewers af nie. En hier is nie eers ñ mes in ñ hotelkamer om myself mee te verdedig nie. Niemand gaan my mis tot laatoggend nie. Sê nou ek is net half dood. Dan lê ek en uitbloei. Alleen. Ure en ure en ure…
Die Bali Gecko. My naam vir hom. Hy kom wel oral voor in Suid-Oos Asië, maar vir my hoort hy hier. Hy sien my kom. Hy weet ek gril ietwat vir hom.
Maar hy wag. Vir die ure wanneer dit stil is. En donker. Dan trek hy los, en ek. Ek vlieg elke keer verward op, weet eers glad nie waar ek is nie, kyk met dom oë in die vreemde donker rond, dink my dinke.
En sit dan die kussing op my kop.
Author travel460Posted on April 12, 2017 Julie 20, 2017
25 thoughts on “Iemand vermoor die duiwel!!??”
April 12, 2017 om 12:44 nm
Blykbaar is een van die bygelowe dat dit slegte geluk bring as die Tokay gecko sewe maal roep. Desnieteenstaande en overgesetsynde het hy ‘n indrukwekkende stem vir so ‘n klein lyfie.
Persoonlik is twee katte wat baklei onder my kamervenster steeds die mees bloedstollende manier waarop ek nog wakker gemaak is. Die outjie, ten spyte van sy indrukwekkende stem, haal nie eers die top 5 nie.
April 12, 2017 om 1:13 nm
Ek het nie eers geweet hulle het stemme nie. Dom vraag: die in my huis en jou gillende knaap is seker nie dieselfde nie?
NS, my huis is VOL van hulle, ons “fumigate” glad nie ons huis nie, juis vir hulle onthalwe, en al hulle babas. Maar ek hardloop deur ‘n muur as een van hulle naby my kom 😆
Sulke klein koue snotterige goedjies.
April 12, 2017 om 1:24 nm
Toemaar ek het ook nie geweet hulle het stemme nie. Tot in Bali. Die eerste keer baie dom gevra “watter nagvoel se geluid is dit” hahahaha
April 12, 2017 om 1:45 nm
Diè hier by ons het nie stemme nie, in elk geval nie iets wat ons kan hoor nie. Ek weet nie van Kwazulu Natal sn nie. Dalk kan Hester uithelp.
April 12, 2017 om 1:52 nm
Dis vreeslik interessant Una!
Ek gaan dit bietjie Google vanaand, ek is nou erg nuuskierig!
April 13, 2017 om 6:22 vm
Ek is verstom, want daar is ‘n menigte in ons huis, maar ek het nog nooit agtergekom dat hulle ‘n “roepstem” het nie. Aan die ander kant, ek kon dalk ook gedink het dat ek die paddas “reed frogs” hoor wat buite in die tuin is. Ek lees nou op die webtuiste van die Southcoast Herald dat die gewone huis gekko wel geluide maak: “Another amazing fact about geckos is that they are able to vocalise. They produce various sounds which are used in communication ranging from quiet peeps to rapid short squeaking sounds. These little fellows can even produce a barking, chirping or clicking noise during mating season or when defending their territory.” In Bali is hulle dalk meer raserig!
April 12, 2017 om 5:58 nm
Ek en “djy”, ons twee is voëls v eenders “vlerke” 😊
April 13, 2017 om 4:34 vm
Jy weet mos Elane!
April 16, 2017 om 11:34 vm
Waar is jy? Als ok?
April 12, 2017 om 1:26 nm
Een dag vertel ek van my nag in Ubut. Ek, manlief, gecko en die blikkies orkes
April 12, 2017 om 4:23 nm
Sjoe dit klink angswekkend.In Namibië is daar sulke blaffende geitjies,maar dis ‘n heerlike gerusstellende geluid,as jy saans om jou kampvuurtjie sit.
April 12, 2017 om 4:26 nm
Kan jy glo, nog ń geluid.
April 12, 2017 om 4:55 nm
Dis vir my ook nuus… sug … bly die duiwel het nog ne die Bosveld outjies ontdek nie
April 12, 2017 om 6:24 nm
April 12, 2017 om 6:00 nm
Ek love gecko’s, enige soort – maar ek is ‘n greeny bygesê. Waar ek staan is net mense boos die res is goed en gaaf!
April 13, 2017 om 6:50 vm
Ek wou my lankal verbeel dat ‘my’ gecko’s sulke sagte ‘clicking’ geluide maak… ek vrek oor hulle – té cute met daai pofferpootjies 🙂 – die enigste probleem wat ek het is dat my varkie Bruty ook mal is oor hulle. As hy ‘n beweging sien, skiet hy in daardie rigting in en het al menigmaal enetjie met die voorpoot teen die buitemuur vasgetrap -en ja – dan’s dit sadly ‘n heerlike snack met ‘n dralende stinkasem vir die volgende 2 dae. Ek raas. Maar sy instink skop in en hy seg hy’s só jammer maar hy het net géén selfbeheersing as iets so rondskarrel nie 😀
April 13, 2017 om 3:52 nm
Het jy ń klein varkie? So my skrywe oor die speenvarkies van Bali was seker erg???
April 19, 2017 om 11:14 vm
Nee, ‘n groot varkie. Eintlik is hy ‘n varkhond… maar hy’s my varkie, ja. Skuus – wou jou nie aspris opgewonde maak nie 😉
April 19, 2017 om 11:46 vm
April 13, 2017 om 2:36 nm
Regte sissie jy!
April 13, 2017 om 3:48 nm
April 15, 2017 om 1:11 nm
April 17, 2017 om 5:44 vm
Ag shame, arme ding…wag net vir jou om vir jou te serenade…kan nogal dink dis ‘n irritasie…ek hou van doodse stilte wanneer ek slaap…lol…
April 17, 2017 om 5:27 nm
You live a scary and dangerous and imaginative life!
April 17, 2017 om 5:31 nm
Oh no Michael! You are definitely misjudging me!😆
Vorige Previous post: Om amper agt te wees…
Volgende Next post: ñ Geheime eiland.